
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 269 


8 Μαρτίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση των ειδικών επιτροπών της παραγράφου 
4 του άρθρου 1 του Νόμου 2790/2000 (ΦΕΚ 24Α/ 

16.2.2000) για τη γνωμοδότηση περί της ελληνικής 
καταγωγής ομογενών από χώρες της πρώην Σοβιε¬ 
τικής Ένωσης. 1 

Καθιέρωση υπερωριακής εργασίας για έναν (1) οδηγό 
που υπηρετεί με απόσπαση στην Ανεξάρτητη Διοι¬ 
κητική Αρχή «Συνήγορος του Πολίτη». 2 

Καθορισμός του αριθμού των επιτρεπομένων κατ’ 
έτος και κατά μήνα ημερών εκτός έδρας των υπαλ¬ 
λήλων της ΓΓΕΤ, των αποσπασμένων στη ΓΓΕΤ από 
άλλες υπηρεσίες υπαλλήλων ανεξάρτητα από το 
είδος της σχέσης που τους συνδέει μ’ αυτές, και 
λοιπών προσώπων (ιδιώτες) που μετακινούνται στο 
εσωτερικό και στο εξωτερικό με εντολή της ΓΓΕΤ 
για εκτέλεση υπηρεσίας. 3 

Καθορισμός του αριθμού επιτρεπομένων κατ’ έτος και 
κατά μήνα ημερών εκτός έδραςτων υπαλλήλωντης 
Γ.Γ.Β. του Υπουργείου Ανάπτυξης και λοιπών προ¬ 
σώπων . 4 

Σύσταση Επιτροπής Τεχνικών Συμβούλων για την επί¬ 
βλεψη της πορείας του έργου του Ολοκληρωμένου 
Πληροφοριακού Συστήματος (Ο.Π.Σ.) του ΝΑΤ. ... 5 

Καθορισμός ανώτατου ορίου ημερών μετακίνησης 
εκτός έδρας υπαλλήλων Λιμενικού Ταμείου ΧΙΟΥ. 6 

Έγκριση υπερωριακής, Κυριακών και εξαιρέσιμων 
ημερών εργασίας στο προσωπικό του Λαογραφι- 
κούτου Εθνολογικού Μουσείου Μακεδονίας-Θρά¬ 
κης (ΛΕΜΜ-Θ). 7 

Αναπροσαρμογή της ειδικής αποζημίωσης που χορη¬ 
γείται, στο Αστυνομικό Προσωπικό της Ελληνικής 
Αστυνομίας στο Πυροσβεστικό Προσωπικό του 
Πυροσβεστικού Σώματος και στους Συνοριακούς 
Φύλακες και Ειδικούς Φρουρούς του Υπουργείου 
Δημόσιας Τάξης για κάθε ημέρα απασχόλησης πέ¬ 
ραν του δνθημέρου την εβδομάδα. 8 


ΑΠΟΦΑΣΕΙ Σ 

Αριθ.Φ. 7914/6330 (1) 

Συγκρότηση των ειδικών επιτροπών της παραγράφου 4 
του άρθρου 1 του Νόμου 2790/2000 (ΦΕΚ 24/Α'/ 
16.2.2000) για τη γνωμοδότηση περί της ελληνικής κα¬ 
ταγωγής ομογενών από χώρες της πρώην Σοβιετικής 
Ένωσης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΞΩΤΕΡΙΚΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις των παραγράφων 3 και 4 του άρθρου 1 
του Ν. 2790/2000 (ΦΕΚ 24/Α'/16.2.2000) «Αποκατάσταση 
των παλιννοστούντων ομογενών από την τέως Σοβιετική 
Ένωση και άλλες διατάξεις» σύμφωνά με τις οποίες την 
Ελληνική Ιθαγένεια αποκτά ο ομογενής από χώρα της 
τέως Σοβιετικής Ένωσης με απόφαση του Γενικού Γραμ- 
ματέα της Περιφέρειας μετά από γνωμοδότηση Ειδικών 
Επιτροπών για την ελληνική καταγωγή τους. 

2. Τις διατάξεις της παραγράφου 11 του ως άνω άρθρου 
που αφορούν τη χορήγηση Ειδικού Δελτίου Ταυτότητος 
στους ανωτέρω ομογενείς. 

3. Τις διατάξεις του άρθρου 29 Α του Νόμου 1558/1985 
που προστέθηκε με το άρθρο 27 του Νόμου 2081/1992 και 
αντικαταστάθηκε με την παράγραφο 2α, του άρθρου 1 
του Νόμου 2469/1997 καιτο γεγονός ότι από τις διατάξεις 
της παρούσας απόφασης δεν προκαλείται δαπάνη σε 
βάρος του κρατικού προϋπολογισμού. 

4. Την Π31α-4745/ΑΣ 1685/11.3.1999 απόφαση του 
Πρωθυπουργού και του Υπουργού Εξωτερικών που δη- 
μοσιεύθηκε στο ΦΕΚ 210/Β'/12.3.1999 και αφορά τον 
καθορισμό αρμοδιοτήτων του Υφυπουργού Εξωτερικών 
Γρ. Νιώτη, αποφασίζουμε: 

1. Συγκροτούμε πενταμελείς ειδικές επιτροπές στην 
έδρα της Περιφέρειας Αττικής δυο (2), της Κεντρικής Μα¬ 
κεδονίας τέσσερις(4) και της Ανατολικής Μακεδονίας και 
Θράκης μία (1). 

2. Κάθε επιτροπή αποτελείται: 

α. Περιφέρειας Αττικής 

α. Έναν εκπρόσωπο του Υπουργείου Εσωτερικών Δημ. 
Διοίκησης και Αποκέντρωσης. 

β. Έναν εκπρόσωπο του Υπουργείου Εξωτερικών. 

γ. Έναν εκπρόσωπο του Υπουργείου Δημ.Τάξης. 
δ. Έναν εκπρόσωπο της Περιφέρειας Αττικής, 
ε. Έναν εκπρόσωπο της αντιπροσωπευτικότερης οργά¬ 
νωσης των ομογενώντης περιφέρειας. Σε περίπτωση που 
δεν μπορεί να προσδιοριστεί ποια οργάνωση είναι αντι¬ 
προσωπευτικότερη, ορίζεται ως μέλος εκπρόσωπος που 
προτείνειτο Προεδρείο του Συμβουλίου Απόδημου Ελλη¬ 
νισμού (ΣΑΕ). 

β. Περιφέρεια Κεντρικής Μακεδονίας και Ανατολικής 
Μακεδονίας και Θράκης. 

α. Έναν εκπρόσωπο του Υπουργείου Μακεδονίας Θρά¬ 
κης. 

β. Έναν εκπρόσωπο του Υπουργείου Εξωτερικών, 
γ. Έναν εκπρόσωπο του Υπουργείου Δημ.Τάξης. 
δ. Έναν εκπρόσωπο της αντίστοιχης Περιφέρειας, 
ε. Έναν εκπρόσωπο της αντιπροσωπευτικότερης οργά¬ 
νωσης των ομογενών της περιφέρειας.Σε περίπτωση που 
δεν μπορεί να προσδιοριστεί ποια οργάνωση είναι αντι¬ 
προσωπευτικότερη, ορίζεται ως μέλος εκπρόσωπος που 
προτείνειτο Προεδρείο του Συμβουλίου Απόδημου Ελλη¬ 
νισμού (ΣΑΕ). 

Σε κάθε επιτροπή μετέχει, χωρίς δικαίωμα ψήφου, και 
ένας διερμηνέας Ρωσικής γλώσσας και όπου είναι ανα¬ 
γκαίο άλλης γλώσσας κατά περίπτωση, ο οποίος διατίθε¬ 
ται από το Υπουργείο Εξωτερικών, ΕΙΥΛΠΟΕ, η άλλη Υπη¬ 
ρεσία του Δημοσίου 

3. Τα μέλη των ως άνω επιτροπών, τακτικά και αναπλη¬ 
ρωματικά υποδεικνύονται από τους καθ’ ύλη αρμόδιους 
φορείς και ορίζονται με όμοια απόφαση των Υπουργών 
Εσωτερικών Δημόσιας Διοίκησης και Αποκέντρωσης 
Εξωτερικών και Δημόσιας Τάξης. 

Πρόεδρος κάθε επιτροπής ορίζεται ο εκπρόσωπος του 
Υπουργείου Εξωτερικών. 

Σε περίπτωση απουσίας ή κωλύματος χρέη Προέδρου 
εκτελεί ο αναπληρωτής του. 

Σε κάθε επιτροπή καθήκοντα γραμματέα εκτελεί υπάλ¬ 
ληλος της Περιφέρειας, ο οποίος ορίζεται με απόφαση 
του Γ ενικού Γ ραμματέα της έδρας της επιτροπής. 

4. Έργο των ανωτέρω επιτροπών είναι η γνωμοδότηση 
για την ελληνική καταγωγή των ομογενών από τις χώρες 
της πρώην Σοβιετικής Ένωσης που ζητούν την απόκτηση 
της Ελληνικής ιθαγένειας ή τη χορήγηση Ειδικού Δελτίου 
Ταυτότητας. 

5. Στις εν λόγω επιτροπές παραπέμπονται οι αιτήσεις 
των ομογενών για τη χορήγηση της Ελληνικής ιθαγένειας 
ή Ειδικού Δελτίου Ταυτότητας με τα αναφερόμενα στην 
παράγραφο 3 του άρθρου 1 του ανωτέρω νόμου δικαιο- 
λογητικά που υποβάλλονται στους Γενικούς Γραμματείς 
Περιφερειών. 

6. Ειδικότερα παραπέμπονται 

α. Στην πρώτη επιτροπή της Περιφέρειας Αττικής οι αι¬ 
τήσεις που υποβάλλονται στο Γ ενικό Γ ραμματέα της Πε¬ 
ριφέρειας Αττικής και στη δεύτερη οι αιτήσεις που υπο¬ 
βάλλονται στους Γενικούς Γ ραμματείς των Περιφερειών 
Πελοποννήσου, Στερεός Ελλάδος, Δυτικής Ελλάδος, Βο¬ 
ρείου Αιγαίου, Νοτίου Αιγαίου, Ιονίων Νήσων και Κρήτης. 

β. Στις τρεις πρώτες επιτροπές της Περιφέρειας της Κε¬ 
ντρικής Μακεδονίας, οι αιτήσεις που υποβάλλονται στο 
Γενικό Γραμματέα Περιφέρειας της Κεντρικής Μακεδο¬ 
νίας και ειδικότερα στην πρώτη, οι αιτήσεις αυτών που 
διαμένουν στο Δήμο Θεσσαλονίκης, στη δεύτερη οι αιτή¬ 
σεις αυτών που διαμένουν στο υπόλοιπο του Νομού Θεσ¬ 


σαλονίκης, στην τρίτη οι αιτήσεις αυτών που διαμένουν 
στους υπόλοιπους Νομούς της Περιφέρειας Κεντρικής 
Μακεδονίας και στην τέταρτη οι αιτήσεις, που υποβάλλο¬ 
νται στους Γενικούς Γραμματείς των Περιφερειών Δυτι¬ 
κής Μακεδονίας, Ηπείρου και Θεσσαλίας. 

γ. Στην επιτροπή της Περιφέρειας Ανατολικής Μακεδο¬ 
νίας και Θράκης οι αιτήσεις που υποβάλλονται στο Γενικό 
Γ ραμματέα της Περιφέρειας Ανατολικής Μακεδονίας και 
Θράκης. 

7. Οι επιτροπές, ύστερα από έλεγχο της εγκυρότητας 
των δικαιολογητικώντων αιτούντωντη χορήγηση της Ελ¬ 
ληνικής ιθαγένειας ή Ειδικού Δελτίου Ταυτότητας και 
εφόσον δεν κρίνουν αναγκαία την προσκόμιση και άλλων 
κατά τη γνώμη τους, απαραίτητων δικαιολογητικών, κα¬ 
λούν τους ενδιαφερομένους σε συνέντευξη, εκτός εάν 
αυτή έχει πραγματοποιηθεί από την Επιτροπή της παρα¬ 
γράφου 2 του άρθρου 1 του ως άνω νόμου, προκειμένου 
να διερευνήσουν εάν μπορούν να χαρακτηρισθούν ως 
ομογενείς και να διατυπώσουν τη γνώμη τους για την Ελ¬ 
ληνική καταγωγή τους. 

8. Οι επιτροπές συνεδριάζουν στην έδρα της οικείας 
Περιφέρειας και αν κριθεί αναγκαίο και στην έδρα άλλης 
Περιφέρειας της αρμοδιότητας τους, σε χώρο που ορίζει 
ο Γενικός Γραμματέαςτης Περιφέρειας. 

Στις συνεδριάσεις της επιτροπής είναι απαραίτητη η 
παρουσία του Προέδρου και των εκπροσώπων των 
Υπουργείων Εσωτερικών, Δημ. Διοίκησης και Αποκέ¬ 
ντρωσης, Δημόσιας Τάξης και Μακεδονίας Θράκης. 

Οι επιτροπές γνωμοδοτούν κατά πλειοψηφία και σε πε¬ 
ρίπτωση ισοψηφίας υπερισχύει η ψήφος του Προέδρου. 
Σε περίπτωση κωλύματος τα τακτικά μέλη αναπληρώνο¬ 
νται από τους νόμιμους αναπληρωτές τους. Οι γνωμοδο¬ 
τήσεις των Επιτροπών διατυπώνονται σε πρακτικά που 
υπογράφονται από τον Πρόεδρο και το Γ ραμματέα. Στα 
πρακτικά καταχωρούνται και οι γνώμες των μελών που 
μειοψήφησαν. 

Κάθε επιτροπή για την ενάσκηση των αρμοδιοτήτων 
της, αλληλογραφεί δια του Προέδρου της, απ’ ευθείας, 
με κάθε δημόσια αρχή ή υπηρεσία και νομικά πρόσωπα 
δημοσίου δικαίου καθώς επίσης και με νομικά πρόσωπα 
ιδιωτικού δικαίου ή και ιδιώτες και τηρεί με τη φροντίδα 
του γραμματέα της πρωτόκολλο εισερχομένων και εξερ- 
χόμενων εγγράφων. 

Οι γνωμοδοτήσεις των επιτροπών για τη χορήγηση της 
Ελληνικής Ιθαγένειας αποστέλλονται στις αρμόδιες υπη¬ 
ρεσίες της οικείας Περιφέρειας, και για τη χορήγηση του 
Ειδικού Δελτίου Ταυτότητας στις αρμόδιες υπηρεσίες 
του Υπουργείου Δημόσιας Τάξης, στις οποίες αποστέλ- 
λονται αντίστοιχα και οι αιτήσεις των ενδιαφερομένων με 
τα σχετικά δικαιολογητικά, για την έκδοση της σχετικής 
απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2000 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠΟΥΡΓΟΣ ΕΞΩΤΕΡΙΚΩΝ 

Β. ΠΑΠΑΝΔΡΕΟΥ ΓΡ. ΝΙΩΤΗΣ 

ΔΗΜΟΣΙΑΣ ΤΑΞΗΣ 

ΜIX. ΧΡΥΣΟΧΟΪΔΗΣ 

Αριθ. 2/7823/0022 (2) 

Καθιέρωση υπερωριακής εργασίας για έναν (1) οδηγό 
που υπηρετεί με απόσπαση στην Ανεξάρτητη Διοικητι¬ 
κή Αρχή «Συνήγορος του Πολίτη». 


ΟΙ ΓΕΝΙΚΟΙ ΓΡΑΜΜΑΤΕΙΣ 
ΔΗΜΟΣΙΑΣ ΔΙΟΙΚΗΣΗΣ ΥΠΟΥΡΓΕΙΟΥ 
ΕΣΩΤΕΡΙΚΩΝ ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ 
ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του άρθρου 18 του Ν. 2470/1997 (ΦΕΚ 
40/Α721.3.97) «Αναμόρφωση μισθολογίου προσωπικού 
της Δημόσιας Διοίκησης και άλλες συναφείς διατάξεις», 
όπως αντικαταστάθηκε με το άρθρο 15του Ν. 2592/1998 
(ΦΕΚ 57/γ. Α'/1 8.3.98). 

2) Το Ν. 2477/1997 (ΦΕΚ 59/τ. Α'/18.4.97) «Συνήγορος 
του Πολίτη και Σώμα Επιθεωρητών - Ελεγκτών Δημόσιας 
Διοίκησης», όπως συμπληρώθηκε με το άρθρο 23 παρ. 4 
Ν. 2527/1997 (ΦΕΚ 206/Α/8.10.97) και το άρθρο 21 παρ. 8 
του Ν. 2738/1999 (ΦΕΚ 180/Α/9.10.99). 

3) Την με αριθ. πρωτ. 2022941/2297/0022/7.4.1998 
εγκύκλιο του Γενικού Λογιστηρίου του Κράτους και 2/ 
8803/0022/8.2.99 όμοια. 

4) Την υπ’ αριθμ. 1107147/1239/006Α/4.10.96 απόφαση 
του Πρωθυπουργού και του Υπουργού Οικονομικών «Πε¬ 
ρί ανάθεσης αρμοδιοτήτων στους Υφυπουργούς Οικονο¬ 
μικών». 

5) Την υπ’ αριθμ. 2/80345/0004/8.11.1999 κοινή υπουρ¬ 
γική απόφαση «Περί μεταβίβασης εξουσίας υπογραφής», 
σύμφωνα με το άρθρο 7 παρ. 1 του Ν. 1943/1991. 

6) Την υπηρεσιακή ανάγκη να προσφέρει τις υπηρεσίες 
τους και πέρα από τις ώρες υποχρεωτικής εργασίας, κα¬ 
θώς και κατά τις νυκτερινές ώρες και εξαιρέσιμες ημέρες, 
ο αποσπασμένος οδηγός στην Ανεξάρτητη Διοικητική Αρ¬ 
χή «Συνήγορος του Πολίτη». 

7) Το γεγονός ότι για την αντιμετώπιση των αναγκών θα 
προκληθεί δαπάνη ποσών 1.000.000 δρχ. και 2.000.000 
δρχ. που θα καλυφθούν από τις πιστώσεις του Φ.07.610 
και ΚΑΕ 0511 και 0512, αντίστοιχα, αποφασίζουμε: 

1. Διαπιστώνουμε την άλως εξαιρετική άμεση υπηρε¬ 
σιακή ανάγκη για προσφορά εργασίας πέραν του κανονι¬ 
κού ωραρίου και κατά τις νυκτερινές και εξαιρέσιμες ημέ¬ 
ρες από το προσωπικό που αναφέρεται στην παρ. 5 του 
ανωτέρω σκεπτικού της παρούσας απόφασης. 

2. Εγκρίνουμε να εργάζεται υπερωριακά από 1.1.2000 
έως 31.12.2000 με την προβλεπόμενη από το νόμο αμοι¬ 
βή, ένας (1) υπάλληλος του κλάδου ΔΕ Τεχνικού με ειδι¬ 
κότητα οδηγού αυτοκινήτων, που υπηρετεί με απόσπαση 
στην Υπηρεσία του Συνηγόρου του Πολίτη και μέχρι 90 
ώρες το μήνα, οι οποίες διαχωρίζονται σε 30 ημερήσιες, 
30 νυκτερινές και από 5 ώρες για κάθε Κυριακή και εξα- 
ρέσιμη ημέρα, με ανώτατο όριο 30 ώρες. 

Η απόφαση αυτή ισχύει από 1.1.2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 31 Ιανουάριου 2000 
Οι Γ ενικοί Γ ραμματείς 


Δημόσιας Διοίκησης 
Υπ. Εσωτερικών, Δημόσιας 
Διοίκησης και Αποκέντρωσης 
ΠΑΝΑΓΙΩΤΗΣ ΒΑΣΙΛΕΙΟΥ 


Δημοσιονομικής Πολιτικής 
Υπουργείου 
Οικονομικών 

ΙΩΑΝΝΗΣ ΚΟΥΣΟΥΛΑΚΟΣ 


Αριθ. 2/7583/0022 (3) 

Καθορισμός του αριθμού των επιτρεπομένων κατ’ έτος 
και κατά μήνα ημερών εκτός έδρας των υπαλλήλων 
της ΓΓΕΤ, των αποσπασμένων στη ΓΓΕΤ από άλλες 
υπηρεσίες υπαλλήλων ανεξάρτητα από το είδος της 
σχέσης που τους συνδέει μ’ αυτές, και λοιπών προσώ¬ 
πων (ιδιώτες) που μετακινούνται στο εσωτερικό και 
στο εξωτερικό με εντολή της ΓΓΕΤ για εκτέλεση υπη¬ 
ρεσίας. 

ΟΙ ΓΕΝΙΚΟΙ ΓΡΑΜΜΑΤΕΙΣ 
ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ 
ΥΠΟΥΡΓΕΙΟΥ ΟΙΚΟΝΟΜΙΚΩΝ - 
ΕΡΕΥΝΑΣ ΚΑΙ ΤΕΧΝΟΛΟΓΙΑΣ 
ΥΠΟΥΡΓΕΙΟΥ ΑΝΑΠΤΥΞΗΣ 

Έχοντας υπόψη: 

1. Τη διάταξη του άρθρου 2 της παραγράφου 3 του 
Ν.2685/1999 « Κάλυ ψη δαπανών μετακινο υ μένων υπαλλή¬ 
λων εντός και εκτός Επικράτειας και άλλες διατάξεις 
(ΦΕΚ35/Α/99). 

2. Την ανάγκη μετακίνησης και παραμονής εκτός έδρας 
των μονίμων και ιδιωτικού δικαίου υπαλλήλων της ΓΓΕΤ 
και των αποσπασμένων στη ΓΓΕΤ από άλλες υπηρεσίες 
υπαλλήλων ανεξάρτητα από το είδος της σχέσης που 
τους συνδέει μ’ αυτές. 

3. Από τις διατάξεις της απόφασης αυτής προκαλείται 
δαπάνη σε βάρος του Κρατικού Προϋπολογισμού, το 
ύψος της οποίας δεν μπορεί επακριβώς να προσδιοριστεί 
για κάθε οικονομικό έτος. Οι προκαλούμενες όμως κάθε 
φορά δαπάνες θα αντιμετωπίζονται από τις εκάστοτε δια¬ 
θέσιμες πιστώσεις των ΚΑΕ 0711, 0713, 0731, 0732 και 
5311 του Τακτικού Προϋπολογισμού του Υπουργείου 
Ανάπτυξης / Γενική Γραμματεία Έρευνας και Τεχνολο¬ 
γίας (φορ. 35/130). 

4. Τη διάταξη του άρθρου 40 του Ν. 849/78 όπως συ¬ 
μπληρώθηκε μετο άρθρο 8του Ν. 2129/93, αποφασίζουμε: 

Καθορίζουμε τον αριθμό των επιτρεπομένων κατ’ έτος 
και κατά μήνα ημερών εκτός έδρας στο εσωτερικό και στο 
εξωτερικό για εκτέλεση υπηρεσίας των υπαλλήλων της 
ΓΓΕΤ, των αποσπασμένων στη ΓΓΕΤ από άλλες υπηρε¬ 
σίες υπαλλήλων ανεξάρτητα από το είδος της σχέσης 
που τους συνδέει μ’ αυτές, και λοιπών προσώπων (ιδιώ¬ 
τες) που μετακινούνται εκτός έδρας με εντολή της ΓΓΕΤ. 

Α. Του μετακλητού Γ ενικού Γ ραμματέα 

Μέχρι εκατόν είκοσι (120) ημέρες κατ’ έτος που κατα- 
νέμονται σε δέκα (10) ημέρες ανά μήνα. 

Β. Των μονίμων υπαλλήλων της ΓΓΕΤ κατά κλάδο ως 
εξής: 

α) Μέχρι εκατόν είκοσι (120) ημέρες κατ’ έτος που κα- 
τανέμονται σε δέκα (10) ημέρες ανά μήνα, του κλάδου ΠΕ 
Ειδικού Προσωπικού, ΠΕ Κοινωνικών και Ανθρωπιστικών 
Επιστημών, ΠΕ Ειδικού Λειτουργικού Προσωπικού, ΠΕ 
Μηχανικών, ΠΕ Θετικών Επιστημών, ΠΕ Τεχνικών, ΠΕ 
Πληροφορικής, ΠΕ Μεταλλειολόγων, ΠΕ Ηλεκτρολόγων 
Μηχανικών, ΠΕ Αρχιτεκτόνων, ΠΕ Πολιτικών Μηχανικών. 

β) Μέχρι εξήντα (60) ημέρες κατ’ έτος που κατανέμο- 
νται σε πέντε (5) ημέρες ανά μήνα, του κλάδου ΤΕ Διοικη¬ 
τικού Λογιστικού, ΤΕ Πληροφορικής, ΔΕ Διοικητικού Λο¬ 
γιστικού, ΔΕΙ Τεχνικών, ΔΕ5 Τεχνικών, ΔΕ Σχεδιαστών. 

γ) Μέχρι εκατόν είκοσι (120) ημέρες κατ' έτος που κα- 
τανέμονται σε δέκα (10) ημέρες ανά μήνα, του κλάδου 
ΔΕ8 Οδηγών του Υπηρεσιακού Αυτοκίνητου του Γενικού 
Γ ραμματέα. 

Γ. Μέχρι εκατόν είκοσι (120) ημέρες κατ’ έτος που κα- 
τανέμονται σε δέκα (10) ημέρες ανά μήνα, τα λοιπά πρό¬ 
σωπα (ιδιώτες) που μετακινούνται εκτός έδρας με εντολή 
της ΓΓΕΤ. 

Δ. Οι υπάλληλοι της ΓΓΕΤ με σχέση εργασίας ιδιωτικού 
δικαίου με σύμβαση ορισμένου χρόνου, ή αποσπασμένοι 
από άλλες Υπηρεσίες θα ακολουθούν ανάλογα με την 
ειδικότητά τους, τα ανωτέρω αντίστοιχα κατά κατηγορία 
και κλάδο, όρια αριθμού ημερών εκτός έδρας, (π.χ. Μη¬ 
χανικοί ΠΕ με σχέση εργασίας Ιδ. Δικαίου θα ακολουθούν 
την κατηγορία ΠΕ Μηχανικοί κ.λπ.). 

Ε. Στα ανώτατα αυτά όρια δεν περιλαμβάνονται οι ημέ¬ 
ρες εκτός έδρας για συμμετοχή των υπαλλήλων σε συνέ¬ 
δρια, σεμινάρια εκπαίδευση η μετεκπαίδευση διότι οι με¬ 
τακινήσεις αυτές δεν αφορούν εκτέλεση υπηρεσίας. 

ΣΤ. Η ισχύς της παρούσας απόφασης αρχίζει από 
1 . 1 . 2000 . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,17 Ιανουάριου 2000 
Οι Γ ενικοί Γ ραμματείς 

Δημοσιονομικής Πολιτικής Έρευνας και Τεχνολογίας 

Υπουργείου Οικονομικών Υπουργείου Ανάπτυξης 

ΙΩΑΝ. ΚΟΥΣΟΥΛΑΚΟΣ ΑΘΑΝ. Σ. ΤΣΑΥΤΑΡΗΣ 

-♦- 

Αριθ. 2/3008/0022 (4) 

Καθορισμόςτου αριθμού επιτρεπομένων κατ’ έτος και κα¬ 
τά μήνα ημερών εκτός έδρας των υπαλλήλων της 
Γ.Γ.Β. του Υπουργείου Ανάπτυξης και λοιπών προσώ¬ 
πων. 

ΟΙ ΓΕΝΙΚΟΙ ΓΡΑΜΜΑΤΕΙΣ 
ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ 
ΥΠΟΥΡΓΕΙΟΥ ΟΙΚΟΝΟΜΙΚΩΝ - ΒΙΟΜΗΧΑΝΙΑΣ 
ΥΠΟΥΡΓΕΙΟΥ ΑΝΑΠΤΥΞΗΣ 

Έχοντας υπόψη: 

1. Τις διατάξεις 

α) Του άρθρου 2, παρ. 3 του Ν. 2685/99 (ΦΕΚ 35/ 
Α/18.2.99) «κάλυψη δαπανών μετακινουμένων υπαλλή¬ 
λων εντός και εκτός Επικράτειας και άλλες διατάξεις». 

β) Των Π.Δ. 229/86 (ΦΕΚ 96/Α/86), 396/89 (ΦΕΚ 
172/Α/89) και 189/95 (ΦΕΚ99/Α/95) «Οργανισμός της 
Γ.Γ.Β.». 

γ) Του Π.Δ. 27/96 (ΦΕΚ 19/Α/96) «Συγχώνευση Υπουρ¬ 
γείων Τουρισμού, Βιομηχανίας Ενέργειας και Τεχνολο¬ 
γίας και Εμπορίου στο Υπουργείο Ανάπτυξης». 

δ) Του άθρου 40 του Ν. 848/78 όπως συμπληρώθηκε με 
το άρθρο 8 του Ν. 2129/93. 

2. Την 2/54865/0022/20.7.99 εγκύκλιο του Υπουργείου 
Οικονομικών. 

3. Την αριθ. 3574/99 (ΦΕΚ 1373/Β/5.7.99) κοινή απόφα¬ 
ση του Πρωθυπουργού και του Υπουργού Ανάπτυξης 
«Ανάθεση αρμοδιοτήτων στον Υφυπουργό Ανάπτυξης Ιω¬ 
άννη Ζαφειρόπουλο». 

4. Την αριθμ. 2/80345/0022/8.11.1999 (ΦΕΚ 3040/Β/99) 
κ.υ.α. «Μεταβίβαση εξουσίας υπογραφής, σύμφωνα με 
το άρθρο 7 παρ. 1 του Ν. 1943/91». 

5. Τις ανάγκες μετακίνησης εκτός έδρας για εκτέλεση 
υπηρεσίας των υπαλλήλων της Γ.Γ.Β. του Υπουργείου 
Ανάπτυξης και λοιπών προσώπων, αποφασίζουμε: 

Καθορίζουμε από 1.1.2000 και εφεξής τον αριθμό των 


επιτρεπόμενων κατ’ έτος και κατά μήνα ημερών εκτός 
έδρας για εκτέλεση υπηρεσίαςτων υπαλλήλωντης Γ.Γ.Β. 
του Υπουργείου Ανάπτυξης και λοιπών προσώπων, ανά¬ 
λογα με τον κλάδο, την κατηγορία και ειδικότητα που ανή¬ 
κουν, συμπεριλαμβανομένων των αστυνομικών συνοδών 
ασφαλείας και οδηγών πολιτικών προσώπων, ως κατωτέ¬ 
ρω : 

— Γ ενικός Γ ραμματέας της ΓΓΒ μέχρι (10) ημέρες κατά 
μήνα και μέχρι εκατόν είκοσι (120) ημέρες συνολικά κατ’ 
έτος. 

— Γ ενικοί Δ/ντές μέχρι (10) ημέρες κατά μήνα και μέχρι 
εκατόν είκοσι (120) ήμερες συνολικά κατ’ έτος. 

— Υπάλληλοι Γ ραφείων Υφυπουργού Ανάπτυξης και Γε¬ 
νικού Γραμματέα της ΓΓΒ, μετακλητοί, αποσπασμένοι, 
διατεθέντες. Ειδικοί Σύμβουλοι και Συνεργάτες καθώς 
και προσωπικό ασφαλείας και οδηγοί που υπηρετούν στα 
πιο πάνω Γ ραφεία μέχρι (10) ημέρες κατά μήνα και μέχρι 
εκατόν είκοσι (120) ήμερες συνολικά κατ’ έτος. 

— Υπάλληλοι μόνιμοι της ΓΓΒ, κατηγορίας ΠΕ κλάδων 
Διοικητικού-Οικονομικού, Μηχανικών, Θετικών Επιστη¬ 
μών, Πληροφορικής και Μεταφραστών-Διερμηνέων και 
ΤΕ κλάδου Διοικηπκού-Λογισπκού και Τεχνολογικών 
Εφαρμογών μέχρι (10) ημέρες κατά μήνα και μέχρι εκα¬ 
τόν είκοσι (120) ημέρες συνολικά κατ’ έτος. 

— Υπάλληλοι μόνιμοι της ΓΓΒ, κατηγορίας ΔΕ κλάδου 
Διοικητικού-Λογιστικού, Τεχνικών, και Προσωπικό Η/Υ μέ¬ 
χρι (5) ημέρες κατά μήνα και μέχρι πενήντα (50) ημέρες 
συνολικά κατ’ έτος. 

— Υπάλληλοι της ΓΓΒ, με σχέση εργασίας ιδιωτικού δι¬ 
καίου αορίστου χρόνου κατηγορίας ΠΕ καιΤΕ μέχρι (10) 
ημέρες κατά μήνα και μέχρι εκατόν είκοσι (120) ημέρες 
συνολικά κατ’ έτος. 

— Υπάλληλοι της ΓΓΒ, με σχέση εργασίας ιδιωτικού δι¬ 
καίου αορίστου χρόνου κατηγορίας ΔΕ μέχρι (5) ημέρες 
κατά μήνα και μέχρι πενήντα (50) ήμερες συνολικά κατ’ 
έτος. 

— Υπάλληλοι του Δημοσίου ή φορέων του ευρύτερου 
Δημόσιου τομέα αποσπασμένοι και τοποθετημένοι σε 
Υπηρεσίεςτης ΓΓΒ, καθώς και Υπάλληλοι του Δημοσίου ή 
φορέων του ευρύτερου Δημόσιου τομέα που θα μετακι¬ 
νούνται για λογαριασμό της ΓΓΒ, ως ανωτέρω, ανάλογα 
με την κατηγορία στην οποία ανήκουν. 

— Ιδιώτες μέχρι (10) ημέρες κατά μήνα και μέχρι εκατόν 
είκοσι (120) ήμερες συνολικά κατ’ έτος. 

Οι δαπάνες για την μετακίνηση των υπαλλήλων της 
Γ.Γ.Β. τωντέως Νομαρχιακών Υπηρεσιών που υπηρετούν 
με απόσπαση στις Νομαρχιακές Αυτοδιοικήσεις θα βαρύ¬ 
νουν τις πιστώσεις της Νομαρχιακής Αυτοδιοίκησης που 
έδωσε την εντολή μετακίνησης. 

Από την εκτέλεση της απόφασης αυτής προκαλείται δα¬ 
πάνη στον προϋπολογισμό της ΓΓΒ, το ύψος της οποίας 
δεν μπορεί να προϋπολογιστεί από τώρα, καθόσον δεν εί¬ 
ναι γνωστός, τόσο ο αριθμός των υπαλλήλων που θα κι¬ 
νηθούν εκτός έδρας, όσο και ο αριθμός των ημερών πα¬ 
ραμονής εκτός έδρας, εκτιμάται πάντως ότι τα συνολικό 
ύψος της εν λόγω δαπάνης θα είναι της τάξεως των 
93.000.000 δρχ. για το 2000 και θα βαρύνει τις πιστώσεις 
του τακτικού προϋπολογισμού της ΓΓΒ, στον οποίο έχουν 
γίνει οι σχετικές προβλέψεις ως εξής : 

Οι πιστώσεις για το τρέχον έτος 2000 που υπάρχουν 
στον προϋπολογισμό της Γ.Γ.Β. ανέρχονται σε 

41.000.000 δρχ. Το επιπλέον ποσό των 52.000.000 δρχ. 
που θα απαιτηθεί, θα αντληθεί από τον λογαριασμό «εφο¬ 
διασμός με πετρελαιοειδή προϊόντα των προβληματικών 
περιοχών της χώρας». 

ΚΑΕ 0700:63.000.000 δρχ. 

ΚΑΕ5311 :30.000.000 δρχ. 

Οι μετακινήσεις των ανωτέρω θα γίνονται με αυστηρή 
εκτίμηση των υπηρεσιακών αναγκών και μέσα στα πλαί¬ 
σια των υπαρχουσών πιστώσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 2000 
Οι Γ ενικοί Γ ραμματείς 

Δημοσιονομικής Πολιτικής Βιομηχανίας 

Υπουργείου Οικονομικών Υπουργείου Ανάπτυξης 

ΙΩΑΝ. ΚΟΥΣΟΥΑΑΚΟΣ ΠΑΝΑΓ. ΘΕΟΦΑΝΟΠΟΥΑΟΣ 

-♦- 

Αριθ. 2/7238/0022 (5) 

Σύσταση Επιτροπής Τεχνικών Συμβούλων για την επίβλε¬ 
ψη της πορείας του έργου του Ολοκληρωμένου Πλη¬ 
ροφοριακού Συστήματος (Ο.Π.Σ.) του ΝΑΤ. 

ΟΙ ΓΕΝΙΚΟΙ ΓΡΑΜΜΑΤΕΙΣ 
ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ ΥΠΟΥΡΓΕΙΟΥ 
ΟΙΚΟΝΟΜΙΚΩΝ - ΥΠΟΥΡΓΕΙΟΥ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παρ. 1 του άρθρου 15 του Ν. 
2329/1995 «Ρύθμιση θεμάτων προσωπικού του Λιμενικού 
Σώματος και άλλες διατάξεις» (172 Α’). 

2. Τις διατάξεις του άρθρου 22του Ν. 2362/1995 «Περί 
δημοσίου λογιστικού κ.λ.π» (247 Α’). 

3. Τιςδιατάξειςτουάρθρου29Α’του Ν. 1558/85 (137 Α’) 
όπως αυτό προστέθηκε με το άρθρο 27 του Ν. 2081/1992 
(154 Α’) και αντικαταστάθηκε με το άρθρο 1 του Ν. 
2469/97 (38 Α’). 

4. Τις διατάξεις του άρθρου 19 του Ν. 2470/1997 «Ανα¬ 
μόρφωση μισθολογίου προσωπικού τηο Δημόσιας Διοί- 
κησηο και άλλες συναφείς διατάξεις» (40 Α’ /21.3.97). 

5. Το απόσπασμα πρακτικώντης 34ης/30.11.1999 συνε¬ 
δρίασης του ΔΣ/ΝΑΤ, στην οποία κρίθηκε επιτακτική και 
άμεση η ανάγκη σύστασης Επιτροπής Τεχνικών Συμβού¬ 
λων για την επίβλεψη της πορείας του έργου του (Ο.Π.Σ.) 
του ΝΑΤ. 

6. Το γεγονός ότι από τις προτεινόμενες διατάξεις προ- 
καλείται δαπάνη σε βάρος του προϋπολογισμού ΝΑΤ για 
το έτος 2000 (Κ.Α. 05289 και Κ.Α. 05419) ποσού δρχ. 
12.400.000 συνολικά για την αμοιβή των μελών της Επι¬ 
τροπής. 

7. Την αριθμ. 2/74260/0004/15.10.99 ΚΥΑ (1925/Β/ 
25.10.99) «Περί μεταβίβασης εξουσίας στους Γενικούς 
Γ ραμματείς των Υπουργείων». 

8. Το αριθμ. 96/99/17.12.99 έγγραφο ΝΑΤ/ΔΠΝΤ. 

9. Την αριθμ. 1107147/1239/0006Α/4.10.96 (ΦΕΚ 
922/Β/96) απόφαση Πρωθυπουργού και Υπουργού Οικο¬ 
νομικών για «Ανάθεση αρμοδιοτήτων στους Υφυπουρ¬ 
γούς Οικονομικών», αποφασίζουμε: 

I. Αποδεχόμαστε τη σχετική απόφαση του ΔΣ/ΝΑΤ που 
ελήφθη κατά την 34η/30.11.99 συνεδρίασή του και συνι- 
στούμε Επιτροπή Τεχνικών Συμβούλων για την επίβλεψη 
της πορείας υλοποίησης του έργου της από 28.12.1998 
υπογραφείσης σύμβασης για τη «Δημιουργία Ολοκληρω¬ 


μένου Πληροφοριακού Συστήματος (Ο.Π.Σ.)» στο ΝΑΤ 
μέσω Η/Υ με την εταιρεία Ι.Τ.5. της οποίας επιτροπής οι 
εργασίες καθορίζονται ως εξής: 

1. Συνεργασία με την Επιτροπή υπαλλήλων ΝΑΤ η οποία 
συγκροτήθηκε με την 19.5.199 Απόφαση Νο 2 του 
ΝΑΤ/Δ/νση Προσωπικού, καθώς και με τις Επιτροπές 
Προσωρινής και Οριστικής παραλαβής του έργου και με 
οποιαδήποτε άλλη νόμιμη Επιτροπή, η οποία έχει σχέση 
με το αντικείμενο του έργου. 

2. Παροχή τεχνικής υποστήριξης στις Επιτροπές της 
παραγράφου (II). 

3. Ο έλεγχος όλων των παραδοτέων του έργου Ολο¬ 
κληρωμένου Πληροφοριακού Συστήματος (Ο.Π.Σ.) στο 
ΝΑΤ μέσω Η/Υ από την ανάδοχο Εταιρεία, σχετικά με την 
επάρκεια, την ορθότητα, την ποιότητα και την λειτουργι- 
κότητάτους. 

4. Παρακολούθηση της πορείας υλοποίησης του έργου 
Ο. Π .Σ/ΝΑΤ ως προς την τήρηση του χρονοδιαγράμματος 
υλοποίησής του. 

5. Συντονισμός των Επιτροπών της παραγράφου (I 1) 
και της ομάδας εργασίας της αναδόχου Εταιρείας. 

6. Εισήγηση προτάσεων σε συνεργασία με την Επιτρο¬ 
πή υπαλλήλων ΝΑΤ( παρ. 11) προςτο ΔΣ/ΝΑΤ για την αντι¬ 
μετώπιση προβλημάτων που απορρέουν από την ερμη¬ 
νεία όρων της από 28-12-1998 υπογραφείσης σύμβασης 
μεταξύ ΝΑΤ και αναδόχου Εταιρείας. 

7. Υποβολή μηνιαίων αναφορών σχετικά με την πορεία 
του έργου προςτο ΔΣ/ΝΑΤ καθώς και στο ΥΕΝ/ΔΥΑΣΟ 3ο. 

Το έργο της Επιτροπής θα ολοκληρωθεί σε διάστημα 
μέχρι οκτώ (8) μηνών από τη δημοσίευση της παρούσης 
και θα πραγματοποιείται εκτός ωρών εργασίας ή υπερω¬ 
ριών που εγκρίθηκαν για άλλο σκοπό και σε καμμία περί¬ 
πτωση δεν θα παρεμποδίζεται η τρέχουσα εργασία. 

II. Η Επιτροπή θα αποτελείται από επτά (7) κατ’ ανώτα¬ 
το όριο άτομα - υπαλλήλους του ΝΑΤ και ιδιώτες οι οποί¬ 
οι ορίζονται ως ακολούθως: 

1. Ένας (1) υπεύθυνος του έργου της Επιτροπής, έμμι¬ 
σθος, του Κλάδου ΠΕ Πληροφορικής ο οποίος θα ορισθεί 
με απόφαση του Προέδρου του ΔΣ/ΝΑΤ και θα συντονίζει 
της επιμέρους εργασίες του έργου που αναλαμβάνει η 
Επιτροπή και θα ενημερώνει τον Αντιπρόεδρο του 
ΔΣ/ΝΑΤ για την πρόοδο του έργου. 

Στον ανωτέρω θα καταβάλλεται εφάπαξ κατά μήνα απο¬ 
ζημίωση 50.000 δρχ. ήτοι για (8) μήνες 50.000 X 8 = 
400.000 δρχ. 

2. Ένας (1) υπάλληλος ΝΑΤ του κλάδου ΠΕ Πληροφο¬ 
ρικής με εφάπαξ κατά μήνα αποζημίωση 50.000 δρχ. ήτοι 
για 8 μήνες 1 X 50.000 X 8 = 400.000 δρχ. 

3. Τέσσερις (4) μη υπάλληλοιτου ΝΑΤ με προσόντα του¬ 
λάχιστον Πανεπιστημιακής Εκπαίδευσης με εξειδίκευση 
στην Επιστήμη της Πληροφορικής και εμπειρία Τεχνικού 
Συμβούλου σε παρεμφερή έργα Ολοκληρωμένων Πλη¬ 
ροφοριακών Συστημάτων, που θα βοηθήσουν στο όλο έρ¬ 
γο της Επιτροπής με απασχόληση 50 Ωρών μηνιαίως και 
εφάπαξ κατά μήνα αποζημίωση 400.000 δρχ., ήτοι για 8 
μήνες 1 X 350.000 X 8 = 2.800.000 δρχ. έκαστος. 

4. Ένας (1) υπάλληλος ΝΑΤ του κλάδου ΔΕ που θα χρη¬ 
σιμοποιηθεί ως Γραμματέας της Επιτροπής με εφάπαξ 
κατά μήνα αποζημίωση 50.000 δρχ. ήτοι για 8 μήνες 1 X 
50.000X8 = 400.000 δρχ. 

Η συμμετοχή των παραπάνω ιδιωτών στην εν λόγω Επι¬ 
τροπή γίνεται σύμφωνα με τις διατάξεις του Ν. 2329/95 
άρθρο 15 παρ. 1 εδάφιο I. δ. 

Με απόφαση του Προέδρου ή Αντιπροέδρου ΝΑΤ θα 
καθορισθούν οι συγκεκριμένοι υπάλληλοι που θα συ¬ 
γκροτήσουν την παρούσα Επιτροπή. Άμισθοι υπεύθυνοι 
του συνολικού έργου της Επιτροπής, ορίζονται ο Αντι¬ 
πρόεδρος του ΔΣ/ΝΑΤ με αναπληρωτή τον Γενικό Διευ¬ 
θυντή ΝΑΤ, οι οποίοι και θα ενημερώνουν τον Πρόεδρο 
και το ΔΣ/ΝΑΤ για την πορεία των εργασιών ανά μήνα. 

5. Η αμοιβή των υπαλλήλων του ΝΑΤ που θα συμμετέ¬ 
χουν στην Επιτροπή υπόκειται στον περιορισμό της παρ. 
5 του άρθρου 19 του Ν. 2470/1997 (σύνολο αμοιβών 
υπαλλήλου από συλλογικά όργανα μέχρι το ήμισυ (50%) 
των συνολικών μηνιαίων αποδοχών του) και δεν θα κατα¬ 
βληθεί σε περίπτωση που το έργο αντιμετωπισθεί και με 
υπερωριακή απασχόληση. 

Η δαπάνη για την αμοιβή της Επιτροπής θα βαρύνει τον 
Προϋπολογισμό ΝΑΤ έτους 2000 (ΚΑΕ 05289 για τους 
υπαλλήλους ΝΑΤ και 05419 για τους ιδιώτες). 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 18 Φεβρουάριου 2000 
Οι Γ ενικοί Γ ραμματείς 

Δημοσιονομικής Πολιτικής Υπουργείου 

Υπουργείου Οικονομικών Εμπορικής Ναυτιλίας 

ΙΩΑΝ. ΚΟΥΣΟΥΛΑΚΟΣ ΑΘΑΝ. ΤΣΟΥΡΟΠΛΗΣ 

-♦- 

Αριθ. 2/13629/0022 (6) 

Καθορισμός ανώτατου ορίου ημερών μετακίνησης εκτός 
έδρας υπαλλήλων Λιμενικού Ταμείου ΧΙΟΥ. 

ΟΙ ΓΕΝΙΚΟΙ ΓΡΑΜΜΑΤΕΙΣ 

ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ ΥΠ. ΟΙΚΟΝΟΜΙΚΩΝ - 
ΥΠ. ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 2 του Ν.2685/1999 (ΦΕΚ 
35Α/99/18.02.1999) «Κάλυψη δαπανών μετακινουμένων 
υπαλλήλων εντός και εκτός επικράτειας και άλλες διατά¬ 
ξεις». 

2. Την αριθμ. 2/54865/0022/20.7.1999 Εγκύκλιο του 
Υπουργείου Οικονομικών/Γ.Λ.Κ./Δ/νση 22η Μισθολογίου. 

3. Τις διατάξεις του άρθρου 27 του Ν.2081/1992 (ΦΕΚ 
154Α/92 με το οποίο προστέθηκε το άρθρο 29Α στον Ν. 
1558/1985 «Κυβέρνηση και Κυβερνητικά Όργανα (ΦΕΚ 
137Α/1985) και αντικαταστάθηκε με το άρθρο 1 παραγρ. 
2ατου Ν.2469/1997 (ΦΕΚ38Α). 

4. Την αριθμ. 3555.29/9/88/13-7-1998 «Προσαρμογή 
των κλάδων προσωπικού των Λιμενικών Ταμείων στο Π Λ. 
194/1988» (ΦΕΚ591Β/88). 

5. Το γεγονός ότι η προκαλούμενη, από την απόφαση 
αυτή ετήσια δαπάνη ανέρχεται περίπου στο ποσό των 
τριών εκατομμυρίων πεντακοσίων χιλιάδων (3.500.000) 
δρχ. 

Γιατο έτος 2000 έχει προβλεφθεί πίστωση ποσού τριών 
εκατομμυρίων πεντακοσίων χιλιάδων 3.500.000 δρχ. 
στους κωδικούς εξόδων (Κ.Α. Ε.) 0771, 0772, 0711 και 
0721 του προϋπολογισμού του Λιμενικού Ταμείου ΧΙΟΥ. 
Για τα επόμενα έτη θα γίνει πρόβλεψη στους αντίστοι¬ 
χους κωδικούς εξόδων του οικείου προϋπολογισμού. 

6. Την αριθμ. 85/1999 Απόφαση Λιμενικής Επιτροπής 
του Λ.Τ. Χίου. 

7. Τις ανάγκες του Λ.Τ. ΧΙΟΥ, για τη διευθέτηση των οι¬ 
κονομικών θεμάτων της Υπηρεσίας για συλλογή στοιχεί¬ 


ων για σύνταξη μελετών έργων, για παραχωρήσεις χερ¬ 
σαίων χώρων σε καταστηματάρχες και για την καταγρα¬ 
φή των σκαφών που ελλιμενίζονται στους λιμένες της ΧΙ¬ 
ΟΥ, (όπως διατυπώνονται στην αριθ. 85/1999 απόφαση 
της Λιμενικής Επιτροπής Χίου). 

8. Την αριθμ. 2/74260/0004/15.10.1999 Κοινή Απόφαση 
Μεταβίβαση εξουσίας υπογραφής σύμφωνα με το άρθρο 
7παραγρ.1 του Ν.1934/1991 (ΦΕΚ 1925/1999), αποφασί¬ 
ζουμε: 

1. Καθορίζουμε το ανώτατο όριο ημερών μέχρι του 
οποίου επιτρέπεται να μετακινούνται εκτός έδρας, για 
εκτέλεση υπηρεσίας, ο πρόεδρος, οι μόνιμοι υπάλληλοι 
και το εποχιακό προσωπικό του Λιμενικού Ταμείου ΧΙΟΥ, 
από το έτος 2000 και εφεξής ως ακολούθως: 


Α/Α ΚΑΤΗΓΟΡΙΑ 

ΑΡΙΘΜ. 

ΗΜΕΡΕΣ 

ΗΜΕΡΕΣΑΝΑ 


ΠΡΟΣ/ΚΟΥ 

ΚΑΤ’ ΕΤΟΣ 

ΜΗΝΑ 

01. ΠΡΟΕΔΡΟΣ Λ.Τ 

01 

50 

10 μην.Χ 4 ημ. 
2 μην.Χ 5 ημ. 

02. ΔΕ Διοικ.-Λογιστ. 

01 

50 

10 μην.Χ 4 ημ. 
2 μην.Χ 5 ημ. 

03. ΔΕ Τεχνικών 

01 

50 

10 μην.Χ4 ημ. 

2 μην.Χδ ημ. 

04. ΥΕ Επιμελητών 

01 

30 

10 μην.Χ 2 ημ. 
2 μην.Χ 5 ημ. 

05. Εποχιακό προσωπικό 03 

40 

(ο καθένας) 

10 μην.Χ 3 ημ. 
2 μην.Χ 5 ημ. 


2. Οι μετακινήσεις του Προέδρου και των υπαλλήλων θα 
γίνονται με αυστηρή εκτίμηση των υπηρεσιακών αναγκών 
και μέσα στο πλαίσιο των εγγεγραμμένων πιστώσεων. 

3. Από τις διατάξεις αυτές δεν προκαλείται δαπάνη σε 
βάρος του τακτικού προϋπολογισμού, αλλά θα επιβαρύ¬ 
νεται αποκλειστικά ο οικείος προϋπολογισμός του Λ.Τ ΧΙ¬ 
ΟΥ. 

4. Η απόφαση αυτή, που ισχύει από 1ης Ιανουάριου 
2000, να δημοσιευθεί στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 18 Φεβρουάριου 2000 
Οι Γ ενικοί Γ ραμματείς 

Δημοσιονομικής Πολιτικής Υπουργείου 

Υπουργείου Οικονομικών Εμπορικής Ναυτιλίας 

ΙΩΑΝ. ΚΟΥΣΟΥΛΑΚΟΣ ΑΘΑΝ. ΤΣΟΥΡΟΠΛΗΣ 

-♦- 

Αριθ. 2/9125/0022 (7) 

Έγκριση υπερωριακής, Κυριακών και εξαιρέσιμων ημε¬ 
ρών εργασίας στο προσωπικό του Λαογραφικού του 
Εθνολογικού Μουσείου Μακεδονίας -Θράκης (ΛΕΜΜ- 
Θ). 

ΟΙ ΓΕΝΙΚΟΙ ΓΡΑΜΜΑΤΕΙΣ 
ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ ΥΠΟΥΡΓΕΙΟΥ 
ΟΙΚΟΝΟΜΙΚΩΝ - ΥΠΟΥΡΓΕΙΟΥ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1.-Τις διατάξεις: 

-Του άρθρου 15 του Ν. 2592/1988 «Αναπροσαρμογή 
συντάξεων πολιτικών συνταξιούχων του Δημοσίου, ρύθ¬ 
μιση συνταξιοδοτικών θεμάτων και άλλες διατάξεις» 
(ΦΕΚ57/Α). 

— Του Ν.Δ. 406/1970 (ΦΕΚ9/Α') για την ίδρυση Λαογρα- 
φικού και Εθνολογικού Μουσείου Μακεδονίας. 

-Των Π.Δ/των 358/1986 «Καθορισμός αρμοδιοτήτων 
Υπουργείου Βόρειας Ελλάδας» και 92/1997 «Οργανισμός 
Υπουργείου Βόρειας Ελλάδας». 

-Του Π.Δ.346/1993 (ΦΕΚ 146/Α) για την μετονομασία 
του Λαογραφικού και Εθνολογικού Μουσείου Μακεδο¬ 
νίας σεΛαογραφικό και Εθνολογικό Μουσείο Μακεδονίας 
- Θράκης (ΛΕΜΜ - Θ). 

2. Τις αποφάσεις: 

-Αριθμ. Υ 704/19-8-1988 απόφαση του Πρωθυπουρ¬ 
γού «Μετονομασία του Υπουργείου Βόρειας Ελλάδας σε 
Υπουργείο Μακεδονίας -Θράκης». 

— Την αριθμ. 578/16-12-99 απόφαση του Διοικητικού 
Συμβουλίου του ΛΕΜΜ-Θ με την οποία αποφασίστηκε η 
καθιέρωση υπερωριακής και εξαιρέσιμων ημερών εργα¬ 
σίας στο τακτικό προσωπικό του Μουσείου για το Α' εξά¬ 
μηνο έτους 2000. 

3. Το αριθ.5/10-1- 2000 έγγραφο του ΛΕΜΜ-Θ. 

4. Την αριθ.1107147/1239/0006Α/4-10-96 (ΦΕΚ922/ 
Β/96) απόφαση του Πρωθυπουργού και Υπουργού Οικο¬ 
νομικών «Ανάθεση αρμοδιοτήτων στους Υφυπουργούς 
Οικονομικών». 

5. Την αριθ. 2/80345/0004/8-11-99 (ΦΕΚ 2040/Β/ 
19.11.99) Κ.Υ.Α, περί μεταβίβασης εξουσίας υπογραφής 
στους Γενικούς Γραμματείς των Υπουργείων, αποφασί¬ 
ζουμε: 

Εγκρίνουμε την αριθμ. 578/16-12-99 απόφαση του Διοι¬ 
κητικού Συμβουλίου του Λαογραφικού και Εθνολογικού 
Μουσείου Μακεδονίας - Θράκης ΝΠΔΔ με την οποία απο¬ 
φασίστηκε α) η υπερωριακή εργασία για 18 από τους 19 
υπαλλήλους και συνολικά 1600 ώρες και β) για εργασία 
εξαιρέσιμων 230 ώρες συνολικά. 

Η σχετική δαπάνη δεν μπορεί να υπερβεί τις πιστώσεις 
που έχουν αναγραφεί στον προϋπολογισμό του ΛΕΜΜ-Θ 
που για το Α’ εξάμηνο προσδιορίστηκε στο ποσό 
2.050.000 δρχ. 

Η απόφαση ισχύει από 7.1.2000 μέχρι 30.6.2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2000 
Οι Γ ενικοί Γ ραμματείς 

Δημοσιονομικής Πολιτικής Υπουργείου 

Υπουργείου Οικονομικών Μακεδονίας - Θράκης 

ΙΩΑΝ. ΚΟΥΣΟΥΛΑΚΟΣ ΓΕΩΡΓΙΟΣ ΛΥΣΑΡΙΔΗΣ 

-♦- 

Αριθ. 2/5854/0022 (8) 

Αναπροσαρμογή της ειδικής αποζημίωσης που χορηγεί¬ 
ται, στο Αστυνομικό Προσωπικό της Ελληνικής Αστυ¬ 
νομίας στο Πυροσβεστικό Προσωπικό του Πυροσβε¬ 
στικού Σώματος και στους Συνοριακούς Φύλακες και 
Ειδικούς Φρουρούς του Υπουργείου Δημόσιας Τάξης 
για κάθε ημέρα απασχόλησης πέραν του δνθημέρου 
την εβδομάδα. 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις τουάρθρου7τουΝ.2199/93 « Αυξήσεις 


Συντάξεων και άλλες διατάξεις» (Α 57). 

2. Τις διατάξεις της παρ. 2 του άρθρου 3 του Ν. 2448/96 
«Μισθολογικές ρυθμίσεις μονίμων στελεχών των Ενό¬ 
πλων Δυνάμεων και αντιστοίχων της Ελληνικής Αστυνο¬ 
μίας του Πυροσβεστικού και Λιμενικού Σώματος (Α 279) 
όπως αυτές τροποποιήθηκαν με τις διατάξεις του εδαφί¬ 
ου γ’ της παρ. 1 του άρθρου 8 του Ν. 2512/1997 «Ρύθμιση 
συνταξιοδοτικών θεμάτων στρατιωτικών και άλλες διατά¬ 
ξεις» (Α 138). 

3. Τις διατάξεις του άρθρου 40 του Ν. 849/78 «Περί πα¬ 
ροχής κινήτρων δια την ενίσχυση της περιφερειακής και 
οικονομικής ανάπτυξης της χώρας» (ΦΕΚ Α 232), όπως 
συμπληρώθηκε μετο άρθρο 8του Ν. 2129/93 (ΦΕΚΑ’ 57). 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και κυβερνητικά όργανα» (Α 137) όπως προστέ¬ 
θηκε μετο άρθρο 27 του Ν. 2081/1992 (Α 154) και τροπο¬ 
ποιήθηκε με τις διατάξεις του άρθρου 1 του Ν. 2469/1997 
(Α' 38). 

5. Τις διατάξεις της υπ’ αριθμ. 1107147/1239/0006Α από 
4.10.1996 απόφαση Πρωθυπουργού και Υπουργού Οικο¬ 
νομικών «Ανάθεσης αρμοδιοτήτων Υπουργού Οικονομι¬ 
κών στους Υφυπουργούς Οικονομικών» (Β 922). 

6. Το γεγονός ότι από τις διατάξεις της παρούσας από¬ 
φασης προκαλούνται επί πλέον δαπάνες που για το τρέ- 
χον έτος ανέρχονται στο ύψος των 5.111 εκατ. δρχ. περί¬ 
που, για το έτος 2001 καθώς και για καθένα από τα επό¬ 
μενα έτη στο ύψος των 5.263 εκατ. δρχ. περίπου οι οποίες 
θα αντιμετωπισθούν και θα αντιμετωπίζονται ως εξής: 

Οι δαπάνες έτους 2000 ύψους 5.111 εκατ. δρχ. περίπου 
από τις εγγεγραμμένες σχετικές πιστώσεις των ειδ. φο¬ 
ρέων 110 Ε.Α. και 120 Π.Σ. του Προϋπολογισμού του 
Υπουργείου Δημόσιας Τάξης. 

β. Οι δαπάνες του έτους 2001 και επομένων ετών ύψους 
5.263 εκατ. δρχ. περίπου (4.600 εκατ. για την Ελληνική 
Αστυνομία και 1.023 εκατ. για το Πυροσβεστικό Σώμα), θα 
προβλέπονται στον ΚΑΕ 0533 των αντίστοιχων (ετησίων) 
Π/Υ εξόδων Ε.Φ. 43-110 «ΕΛΛΗΝΙΚΗ ΑΣΤΥΝΟΜΙΑ» και 43- 
120 «ΠΥΡΟΣΒΕΣΤΙΚΟ ΣΩΜΑ» και θα καλύπτονται από τις 
πιστώσεις που θα εγκρίνονται για το σκοπό αυτό, Αποφα¬ 
σίζουμε: 

1. Η ειδική αποζημίωση που χορηγείται στο Αστυνομικό 
Προσωπικό της Ελληνικής Αστυνομίας, στο Πυροσβεστι¬ 
κό Προσωπικό του Πυροσβεστικού Σώματος, στους Συ¬ 
νοριακούς Φύλακες και Ειδικούς Φρουρούς του Υπουρ¬ 
γείου Δημόσιας Τάξης με τις διατάξεις του εδαφ. α’ της 
παρ. 1 του άρθρου 7 Ν. 2129/97 (ΦΕΚ Α’ 57), καθορίζεται 
από 1 Ιανουάριου 2000 (σε 9.000) δραχμές για κάθε ημέ¬ 
ρα απασχόλησης πέραν του πενθημέρου την εβδομάδα. 

2. Η ισχύς της παρούσας απόφασης αρχίζει από 
1 . 1 . 2000 . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚ. ΧΡΙΣΤΟΔΟ ΥΛΑΚΗΣ ΜΙΧ. ΧΡΥΣΟΧΟΪΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤΟΡ* ΡΑΧ52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΐΐρ: νννννν.θ 1.0Γ 
θ-ιτιηΜ: ννθΙυηΊ35ΐθΓ @ θί.ςτ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 -5230 841 
5225 713-5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
8σέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































